  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Дэри ёросысь Ягул черкогуртын выль школа пуктон азьланьтӥське. Ужъёсты 2023-тӥ арын йылпумъяны малпало. Со сярысь Удмуртиысь тӧролэн но кивалтэтлэн пресс-службазы ивортӥз. « Ягулысь али ужась школа элькунысь тужгес но тырмытэмъёсыз пӧлы пыре. Выль 3 этажъем школа 500 интылы чакламын» Александр Бречалов, Удмуртилэн тӧроез Та дыре выль юртын ву но езтыл сётон гумыосты кыско, тылпу сярысь ивортӥсь арбериос но комераос пукто, борддоръёсты шпаклевать каро но буяло, керамогранитлэсь выж вӧлдо. Александр Бречалов пусйиз, выль дышетсконниын кадет классъёс луозы, покчи классъёсын – эктонъя ватсаса занятиос, бадӟым классъёсын инженерно-технической ӧрлы саклык висъяськоз. Озьы ик бизнес-инкубаторен ӵош «Стартап Академия» программаез мытыны малпало. Творчествоен тунсыкъяськись пиналъёс понна театр гостиной, медиастудия, радио но телевидение ужалозы. Ватсалом, школа вӧзы ФОК но стадион луозы. Нялтас вераса, «Модернизация школьных систем образования» федерал программае пырем тросаз школаосын тупатъян ужъёсты кутскизы ни. Тодэ вайытом, Удмуртиын 2023-тӥ арын куать школа пуктыны кутскозы. Тегъёс: школаос лэсьтӥськон Дэри Удмуртия  